open-index/open-wikipedia-markdown huggingface dataset:
ফুনকে ওপেকে

**ফুনকে ওপেকে** হলেন একজন নাইজেরীয় তড়িৎ প্রকৌশলী, যিনি প্রযুক্তি প্রতিষ্ঠান মেইন স্ট্রিট টেকনোলজিসের প্রতিষ্ঠাতা এবং ইন্টারনেট সেবাদানকারী প্রতিষ্ঠান মেইন ওয়ান কেবল কোম্পানির সিইও।

## জীবনী
ফুনকে ওপেকে নাইজেরিয়ার ওবাফেমি বিশ্ববিদ্যালয় থেকে তড়িৎ প্রকৌশলে স্নাতক হবার পর যুক্তরাষ্ট্রের কলম্বিয়া বিশ্ববিদ্যালয় থেকে তড়িৎ প্রকৌশলের উপরে স্নাতকোত্তর ডিগ্রি লাভ করেন। যুক্তরাষ্ট্রে স্নাতকোত্তর শেষ করার পর তিনি নিউইয়র্কের ভেরিজন কমিউনিকেশনসে এক্সিকিউটিভ ডিরেক্টর হিসেবে কর্মজীবন শুরু করেন। ২০০৫ সালে তিনি মোবাইল অপারেটর এমটিএন নাইজেরিয়ায় প্রধান প্রযুক্তি কর্মকর্তা হিসেবে যোগদান করেন। এছাড়াও, তিনি ট্রান্সকর্প ও নিটেলের সাথে যুক্ত ছিলেন।

যুক্তরাষ্ট্র থেকে নাইজেরিয়ায় ফিরে আসলে সেখানকার ধীরগতির ইন্টারনেট সেবা দেখে তিনি ২০০৮ সালে মেইন ওয়ান কেবল কোম্পানি প্রতিষ্ঠা করেন,
যা মেইনস্ট্রিট টেকনোলজিসের মালিকানাধীন। মেইন ওয়ান পশ্চিম আফ্রিকার প্রধান ইন্টারনেট সেবাদানকারী প্রতিষ্ঠান। তিনি বর্তমানে প্রতিষ্ঠানটির সিইও হিসেবে কর্মরত আছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:নারী প্রধান নির্বাহী
বিষয়শ্রেণী:১৯৬১-এ জন্ম
বিষয়শ্রেণী:২১শ শতাব্দীর নাইজেরীয় নারী ব্যবসায়ী
বিষয়শ্রেণী:২১শ শতাব্দীর নাইজেরীয় ব্যবসায়ী
লঙ্কা (দ্ব্যর্থতা নিরসন)

**লঙ্কা**, **লঙ্কা রাজ্য** বা **স্বর্ণলঙ্কা** বলতে সাধারণত রামায়ণে বর্ণিত রাজ্যকে বোঝায়। এছাড়াও:

* মরিচ - ফলটির একটি নাম লঙ্কা।
* লঙ্কা রাজ্য- রামায়ণে বর্ণিত রাবণের রাজ্য।
* শ্রীলঙ্কা - পৌরণিক লঙ্কা রাজ্যের বর্তমান রূপ; আধুনিক স্বাধীন দেশ।
ফারখোন্দা হাসান

**ফারখোন্দা হাসান** (; জন্ম: ১৯৩০) কায়রো আমেরিকান বিশ্ববিদ্যালয়ের ভূগোলের একজন অধ্যাপক এবং শুরা কাউন্সিলের মানব উন্নয়ন ও স্থানীয় প্রশাসন কমিশনের চেয়ারম্যান ছিলেন।

## শিক্ষা
তিনি কায়রো বিশ্ববিদ্যালয় থেকে রসায়ন ও ভূগোলে বিএসসি ডিগ্রি এবং কায়রো আমেরিকান বিশ্ববিদ্যালয় থেকে সলিড স্টেট সাইন্সে এমএসসি ডিগ্রি লাভ করেন। মার্কিন যুক্তরাষ্ট্রের পিটসবার্গ বিশ্ববিদ্যালয় থেকে ভূগোলে পিএইচডি ডিগ্রি অর্জন করেছেন। তিনি মিশরের আইন শামস বিশ্ববিদ্যালয় হতে শিক্ষা ও সাইকোলজি বিষয়েও তিনি ডিপ্লোমা করেছেন।

## কর্মজীবন
হাসান জাতিসংঘ কমিশনের বিজ্ঞান ও প্রযুক্তি উন্নয়ন বিভাগের জেন্ডার উপদেষ্টা পর্ষদের সহ-সভাপতি এবং ২০০০ সাল থেকে মিশরে মহিলাদের জাতীয় কাউন্সিলের মহাসচিব এবং সদস্য। একজন বিজ্ঞানী, রাজনীতিবিদ এবং উন্নয়ন বিশেষজ্ঞ হিসাবে তিনি নীতি, জনসেবা, বিজ্ঞান, তথ্য ও প্রযুক্তি, তৃণমূল পর্যায়ে সামাজিক কাজ, শিক্ষা ও সংস্কৃতি এবং অন্যান্য শৃঙ্খলাগুলিতে মহিলা হওয়ার কারণেই কেন্দ্রীভূত ছিলেন। জাতীয় ও আন্তর্জাতিক সংস্থা, বেসরকারি সংস্থা, গবেষণা ও জ্ঞান প্রতিষ্ঠানের সঙ্গে তার সংযুক্তি নারীর ক্ষমতায়নকে নির্দেশিত করে। হাসান জাতিসংঘের বিভিন্ন সংস্থা কর্তৃক আয়োজিত বিভিন্ন আন্তর্জাতিক ও আঞ্চলিক কর্মসূচিতে স্বল্পমেয়াদে পরামর্শদাতা এবং বিশেষজ্ঞ হিসাবে কাজ করেছেন। যেমন: মহিলাদের জন্য জাতিসংঘ উন্নয়ন তহবিল (ইউনিফেম), জাতিসংঘ উন্নয়ন কর্মসূচী (ইউএনডিপি), নারী উন্নয়নের জন্য জাতিসংঘের আন্তর্জাতিক গবেষণা ও প্রশিক্ষণ ইনস্টিটিউট (ইনসট্র), ইউনেস্কো।

## তথ্যসূত্র

## বহিঃসংযোগ
*দ্য ন্যাশনাল কাউন্সিল ফর উইমেন প্রোফাইল  

বিষয়শ্রেণী:১৯৩০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মিশরীয় নারী রাজনীতিবিদ
বিষয়শ্রেণী:২১শ শতাব্দীর মিশরীয় রাজনীতিবিদ
মাসুম বাবুল

**মাসুম বাবুল** (৩১ ডিসেম্বর ১৯৬২ - ৬ মার্চ ২০২৩) একজন বাংলাদেশী চলচ্চিত্র নৃত্য পরিচালক এবং নৃত্য পরিকল্পনাকারী ছিলেন। তিনি ১৯৯৩ সালে দোলা এবং ২০০৮ সালের চলচ্চিত্র কি জাদু করিলার জন্য জন্য ২বার বাংলাদেশ জাতীয় চলচ্চিত্র পুরস্কার শ্রেষ্ঠ নৃত্য পরিচালক পুরস্কার জিতে নেন। এছাড়াও তিনি ১৯৮৯ সালের সুপারহিট চলচ্চিত্র *বেদের মেয়ে জোসনা* এবং ২০০৬ সালের *কোটি টাকার কাবিন* এবং ১৯৯৪ সালের *বিক্ষোভ* চলচ্চিত্রের জন্য বিশেষভাবে সুপরিচিত।

## নির্বাচিত চলচ্চিত্রসমূহ

## পুরস্কার ও মনোনয়ন
**[[National Film Awards (Bangladesh)|জাতীয় চলচ্চিত্র পুরস্কার]]**

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশী নৃত্য পরিচালক
বিষয়শ্রেণী:শ্রেষ্ঠ নৃত্য পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:২০২৩-এ মৃত্যু
বিষয়শ্রেণী:১৯৬২-এ জন্ম
রিম আল মারজৌকি

**রিম আল মারজৌকি** (আরবি:ريم المرزوقي) হলেন একজন প্রকৌশলী। সংযুক্ত আরব আমিরাতের প্রথম ব্যক্তি হিসেবে যুক্তরাষ্ট্রে পেটেন্ট লাভ করেছিলেন।

## জীবনী
রিম আল মারজৌকি সংযুক্ত আরব আমিরাত বিশ্ববিদ্যালয় থেকে স্থাপত্য প্রকৌশলের উপরে স্নাতক ডিগ্রি লাভ করেছিলেন। বিশ্ববিদ্যালয়ে পড়াকালীন সময়ে তিনি দেশটির বিভিন্ন প্রকৌশল পরামর্শক প্রতিষ্ঠানের সাথে যুক্ত ছিলেন।

রিম আল মারজৌকি তার আবিষ্কার 'লোয়ার এক্সট্রিমিটি ভেইকল কন্ট্রোল সিস্টেন' এর জন্য পেটেন্ট লাভ করেন। তার এই আবিষ্কারের ফলে মানুষ তার শরীরের ঊর্ধ্বাংশ ব্যবহার না করেই গাড়ি চালাতে পারবে।

তিনি এই আবিষ্কারটি করতে অনুপ্রাণিত হয়েছিলেন মার্কিন টিভি অনুষ্ঠান *ইনসাইড এডিশন* এ বিশ্বের প্রথম হাতবিহীন বৈমানিক জেসিকা কক্সের সাক্ষাৎকার দেখে, যিনি উল্লেখ করেছিলেন যে, তিনি বেশি দূরত্বে গাড়ি চালানোর ক্ষেত্রে তাকে অসুবিধায় পড়তে হয়।

রিম আল মারজৌকির এই আবিষ্কার ব্রিটিশ মিউজিয়ামে *১০০ জিনিসের মাধ্যমে পৃথিবীর ইতিহাস* প্রদর্শনীর অংশ হিসেবে আবুধাবির মানারাত আল সাদিয়াতে প্রদর্শিত হয়েছে। তার এই আবিষ্কার মুগ্ধ করেছিল ব্রিটিশ মিউজিয়াম পরিচালক নেইল ম্যাকগ্রেগরকে।

তাকে ২০১৪ সালে যুক্তরাষ্ট্রের ক্যালিফোর্নিয়ার সান ফ্রান্সিস্কোতে ৫১তম অ্যানুয়াল ইন্টারন্যাশনাল অ্যাচিভমেন্ট সামিটে অংশগ্রহণের জন্য মনোনীত করেছিল একাডেমি অব অ্যাচিভমেন্ট কর্তৃপক্ষ।

## তথ্যসূত্র

## বহিঃসংযোগ
* Find your inner inventor: Reem Al Marzouqi
* Takamul Program Inventor Features (English) Reem Al Marzouqi

বিষয়শ্রেণী:জীবিত ব্যক্তি
বিষয়শ্রেণী:নারী উদ্ভাবক
বিষয়শ্রেণী:২১শ শতাব্দীর নারী উদ্ভাবক
মেহের উন নেসা বেগম

**মেহের-উন-নেসা বেগম** (ফার্সি: مهرالنسا بیگم; ২৮ সেপ্টেম্বর, ১৬৬১- ২ এপ্রিল, ১৭০৬) একজন মোগল রাজকন্যা। তিনি সম্রাট আওরঙ্গজেব ও তার স্ত্রী আওরঙ্গবাদী মহলের কন্যা। মেহের উন নেসা শব্দের অর্থ হলো মহিলাদের মধ্যে সূর্য।

## জন্ম
মেহের-উন-নেসা বেগম ২৮ সেপ্টেম্বর, ১৬৬১ সালে মহারাষ্ট্রের আওরঙ্গবাদে জন্মগ্রহণ করেন। তার মা ছিলেন আওরঙ্গাবাদী মহল, তিনি ছিলেন সম্রাটের উপপত্নী। তিনি সম্রাট আওরঙ্গজেবের নবম সন্তান এবং বোনদের মধ্যে পঞ্চম। কিন্তু তিনি তার মায়ের একমাত্র সন্তান ছিলেন।

## বিবাহ
মেহের-উন-নেসা বেগম তার চাচাত ভাই ইজ্জাদ বখশ মির্জাকে বিয়ে করেছিলেন। ইজ্জাদ বখশ মির্জা হলেন রাজকুমার মুরাদ বখশ মির্জার পুত্র। ইজাদ্দ বখশ মির্জার সাথে তার বিয়ে হয় ১৬৭২ সালে। এই বিয়েতে উপস্থিত ছিলেন কাজী আব্দুল ওয়াহাব, শেখ নিজাম, বখতওয়ার খান এবং দারবার খান। মেহের উন নেসা দুইজন পুত্র সন্তান প্রসব করেন। তারা হলেন দাওয়ার বখশ মির্জা ও দাদার বখশ মির্জা।

## মৃত্যু
মেহের উন নেসা তার পিতার মৃত্যুর এক বছর আগে ২৪ এপ্রিল, ১৭০৬ সালে মারা যান। তার স্বামীও তার সাথে মারা যায়।

## তথ্যসূত্র

বিষয়শ্রেণী:ভারতীয় মুসলিম
বিষয়শ্রেণী:তিমুরি রাজবংশ
বিষয়শ্রেণী:১৭০৬-এ মৃত্যু
বিষয়শ্রেণী:১৬৬১-এ জন্ম
বিষয়শ্রেণী:মুঘল রাজকুমারী
বিষয়শ্রেণী:১৮শ শতাব্দীর ভারতীয় মুসলিম
বিষয়শ্রেণী:ভারতীয় রাজকীয় নারী
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
বিষয়শ্রেণী:১৮শ শতাব্দীর ভারতীয় নারী
সাফিয়া জঘলুল

**সাফিয়া জঘলুল** (১৮৭৬–১৯৪৬) একজন মিশরীয় রাজনৈতিক কর্মী ছিলেন। তিনি ওয়াফদ পার্টির শুরুর নেতাদের মধ্যে একজন ছিলেন।

## পটভূমি
তূর্কি বংশোদ্ভূত,  জঘলুল ১৮৭৬ সালে জন্মগ্রহণ করেন। তিনি ছিলেন মিসরের সাবেক প্রধানমন্ত্রী মুস্তফা ফাহমি পাশার কন্যা

১৮৯৬ সালে তিনি সাদ জঘলুলকে বিবাহ করেন, যিনি ছিলেন একজন মিশরীয় বিপ্লবী ও ২৬ জানুয়ারি ১৯২৪ থেকে ২৪ নভেম্বর ১৯২৪ সাল পর্যন্ত মিশরের প্রধানমন্ত্রী ছিলেন।

## সক্রিয়তা
১৯১৯ সালে সেশেল-এ তার স্বামী সাদ জঘলুল-এর নির্বাসিত হওয়ার পর  তিনি ওয়াফদ পার্টির কেন্দ্রীয় ব্যক্তিত্ব হয়ে ওঠেন এবং তার বাড়ি ওয়াফদ পার্টির একটি কেন্দ্র হয়ে উঠে। তিনি ৫০০ নারী নিয়ে একটি বিক্ষোভের আয়োজন করেন। ১৯২৭ সালে তার স্বামীর মৃত্যুর পর, দলের নতুন নেতা নিয়োগে তিনি একেবারে কেন্দ্রে ছিলেন। আদতে, তিনি নারী ওয়াফদ দলের নেতা ছিলেন। ১৯৩৭ সালে পার্টির বিভক্তির পর তিনি রাজনৈতিক কর্মজীবন থেকে অবসর গ্রহণ করেন।

তিনি "উম্ম-আল-মিসরিয়াইন" (মিশরীয়দের মা) হিসাবে পরিচিত ছিলেন এবং কায়রোতে তার বাড়িটি "বাইত আল-উম্মা" (জাতির ঘর) নামে পরিচিত ছিল। "

## তথ্যসূত্র

বিষয়শ্রেণী:১৮৭৬-এ জন্ম
বিষয়শ্রেণী:১৯৪৬-এ মৃত্যু
বিষয়শ্রেণী:Egyptian women in politics
বিষয়শ্রেণী:তুর্কি বংশোদ্ভূত মিশরীয় ব্যক্তি
বিষয়শ্রেণী:Egyptian politicians
বিষয়শ্রেণী:20th-century women politicians
বিষয়শ্রেণী:কায়রোর ব্যক্তি
বিষয়শ্রেণী:১৮৭৮-এ জন্ম
বিষয়শ্রেণী:মিশরীয় মুসলিম
মেহের উন নেসা বেগম (নূর জাহানের মেয়ে)

**মেহের-উন-নেসা বেগম** (জন্মঃ আনুমানিক ১৬০৫ খৃস্টাব্দ) ছিলেন নূর জাহানের কন্যা। তিনি নূর জাহানের প্রথম স্বামী শের আফগানের মেয়ে। মেহের উন নেসা সম্রাট জাহাঙ্গীরের পুত্র রাজকুমার শাহরিয়ার মির্জার স্ত্রী ছিলেন।

## প্রথম জীবন
মেহের-উন-নেসা বেগমের  বাবার নাম আলী কুলি বেগ। আলী কুলি বেগের উপাধি ছিলো শের আফগান খান। তার মা নূর জাহানের আসল নাম হলো মেহের উন নেসা খানম, তিনি ছিলেন মির্জা গিয়াস বেগের মেয়ে। তাঁর অপর নাম ইতিমাদ-উদ-দ্দৌলা। মেহের উন নেসা বেগম আসাফ খানের কন্যা সম্রাট শাহ জাহানের স্ত্রী মুমতাজ মহলের চাচাতো বোন। ১৬০৭ সালে শের আফগান খানের মৃত্যুর পর, তিনি এবং তাঁর মা আগ্রায় চলে আসেন। ১৬১১ খ্রিষ্টাব্দে তাঁর মা সম্রাট জাহাঙ্গীরকে পুনরায় বিয়ে করেন। তখন তাঁর নাম হয় নূর জাহান বেগম।

১৬১৭ সালে নূর জাহান ও তাঁর ভাই পরিকল্পনা করেন জাহাঙ্গীরের জ্যেষ্ঠ পুত্র রাজকুমার খশরু মির্জার সাথে মেহের উন নেসার বিয়ে দেবেন। কিন্তু রাজকুমার খশরু মির্জা এই বিয়েতে অসম্মতি জানান। কারণ তিনি তাঁর স্ত্রীকে ভালোবাসতেন। তাঁর স্ত্রী ছিলেন মির্জা আজিজ কোকার কন্যা।

## বিবাহ
যখন মেহের-উন-নেসার বয়স প্রায় ১৬ বছর হলো, জাহাঙ্গীর তাঁর পুত্র শাহরিয়ারের সাথে তাঁর বিয়ে দিলেন। ১৬২২ সালের ২২ ডিসেম্বর তিনি মির্জা গিয়াস বেগের কাছে নগদ এক লাখ রুপি এবং মূল্যবান পণ্য পাঠিয়েছিলেন। এই বিয়েতে বিশাল উৎসবের আয়োজন করা হয়েছিলো।

বিয়েটি ২৩ এপ্রিল, ১৬২১ খ্রিষ্টাব্দে গিয়াস বেগের বাড়িতে অনুষ্ঠিত হয়। সম্রাট জাহাঙ্গীর ও তাঁর হারেমের মহিলারাও এই অনুষ্ঠানে অংশগ্রহণ করেন।

১৬২৩ সালের ১৩ সেপ্টেম্বর মেহের-উন-নেসা একমাত্র সন্তানের জন্ম দিয়েছিলেন,  যার নাম আরজানি বেগম। 
থাম্ব|মেহের উন নেসা ও তার মা নূর জাহান বেগমের সমাধি
১৬২৭ সালের ২৮ অক্টোবর সম্রাট জাহাঙ্গীর মারা যান। তখন তাঁর স্বামী শাহরিয়ার লাহোরে সিংহাসনে আরোহণ করেন। কারণ তাঁর মা নূর জাহান এমনটাই চেয়েছিলেন। ১৯ জানুয়ারি, ১৬২৮ খ্রিষ্টাব্দে শাহজাহান সিংহাসনে আরোহণ করেন এবং ২৩ জানুয়ারি তিনি শাহরিয়ারকে হত্যার আদেশ দেন। এছাড়া দানিয়েল মির্জার পুত্র তাহমুরাস মির্জা ও হোশাং মির্জা, রাজকুমার খসরু মীর্জার পুত্র দাওয়ার বখশ মির্জা এবং গার্সাস্প মির্জাকেও মৃত্যুদণ্ড দেওয়ার নির্দেশ দেন।

## শেষ সময়
মেহের উন নেসা ২২ বছর বয়সে বিধবা হন। তারপর তিনি তাঁর মায়ের সাথে লাহোরে বসবাস করছিলেন। তাদের দুজনই খুব সহজ এবং সাদামাটা জীবনযাপন করতেন। ১৬৪৫ খ্রিষ্টাব্দে নূর জাহানের মৃত্যু হয় এবং তাঁর স্বামী জাহাঙ্গীরের পাশে আলাদা সমাধি গৃহে সমাধিস্থ করা হয়। মেহের উন নেসাকেও সেখানেই দাফন করা হয়।

## তথ্যসূত্র

বিষয়শ্রেণী:পশতুন বংশোদ্ভূত ভারতীয় ব্যক্তি
বিষয়শ্রেণী:১৬০৫-এ জন্ম
বিষয়শ্রেণী:ভারতীয় রাজকীয় নারী
বিষয়শ্রেণী:মুঘল অভিজাত
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
সারাহ বিনতে ইউসিফ আল আমিরি

**সারাহ বিনতে ইউসিফ আল আমিরি** হলেন সংযুক্ত আরব আমিরাতের বিজ্ঞানী পরিষদের প্রধান এবং আমিরাত মঙ্গল পরিকল্পনার ডেপুটি প্রজেক্ট ম্যানেজার। তিনি দেশটির মন্ত্রীসভায় উন্নত বিজ্ঞান মন্ত্রী হিসেবে দায়িত্ব পালন করছেন।

## প্রারম্ভিক জীবন ও শিক্ষা
তিনি আমেরিকান ইউনিভার্সিটি অব শারজাহতে কম্পিউটার বিজ্ঞানে স্নাতক ও স্নাতকোত্তর ডিগ্রি লাভ করেছেন। তিনি ছোটবেলা থেকেই মহাকাশ প্রকৌশলে উৎসাহী ছিলেন। কিন্তু তিনি এমন সময়ে জন্মেছিলেন যখন দেশটির কোন মহাকাশ পরিকল্পনা ছিল না।

## গবেষণা ও কর্মজীবন
সারাহ আমিরি আমিরাত উন্নত বিজ্ঞান ও প্রযুক্তি প্রতিষ্ঠানে কর্মজীবন শুরু করেন, যেখানে তিনি দুবাইস্যাট-১ ও দুবাইস্যাট-২ নিয়ে কাজ করতেন। এরপর দেশটির জলবায়ু পরিবর্তন বিষয়ক মন্ত্রণালয়ের সাথে যুক্ত হন এবং তারপর, তিনি যুক্ত হন দুবাই বিশ্ববাণিজ্যের সাথে। ২০১৬ সালে তাকে আমিরাত বিজ্ঞানী পরিষদের প্রধান হিসেবে নিযুক্ত করা হয়।

বর্তমানে তিনি আমিরাত মঙ্গল পরিকল্পনার হয়ে কাজ করছেন।

তিনি টেড কনফারেন্স কর্তৃক দুবাইয়ে আয়োজিত একটি অনুষ্ঠানে আমিরাত মঙ্গল পরিকল্পনা সম্পর্কে বক্তব্য রাখেন। ২০১৭ সালের নভেম্বরে সংযুক্ত আরব আমিরাতের প্রথম ব্যক্তি হিসেবে তিনি টেড কনফারেন্সের মূল অনুষ্ঠানে বক্তব্য প্রদান করেন, যেখানে তিনি আবারো আমিরাত মঙ্গল পরিকল্পনা নিয়ে বক্তব্য প্রদান করেছিলেন। পরিকল্পনাটি সফল হলে ২০২১ সালে সংযুক্ত আরব আমিরাতের স্বাধীনতার সুবর্ণজয়ন্তী উপলক্ষে ২০২০ সালে সংযুক্ত আরব আমিরাত মঙ্গলে মহাকাশযান পাঠাবে। তিনি ২০১৬ সালে বিশ্ব অর্থনৈতিক ফোরামে আমন্ত্রিত বক্তা হিসেবে বক্তৃতা প্রদান করেছিলেন।

২০১৭ সালের অক্টোবরে সারাহ আমিরিকে দেশটির উন্নত বিজ্ঞান মন্ত্রী হিসেবে নিযুক্ত করা হয়। বৈশ্বিক বৈজ্ঞানিক সহযোগিতার অংশ হিসেবে ২০১৭ সালের নভেম্বরে তিনি যুক্তরাষ্ট্র গমন করে সেখানকার বৈজ্ঞানিক প্রতিষ্ঠানসমূহ পরিদর্শন করেছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বিবিসি ১০০ নারী
বিষয়শ্রেণী:বায়বান্তরীক্ষ প্রকৌশলী
বিষয়শ্রেণী:১৯৮৭-এ জন্ম
নাজলা মাহমুদ

**নাজলা আলী মাহমুদ** (,  or , জন্ম ৪ জুলাই ১৯৬২) হচ্ছেন পঞ্চম মিশরের রাষ্ট্রপতি, মুহাম্মাদ মুরসির স্ত্রী এবং চাচাতো বোন যিনি ২০১২ থেকে ২০১৩ পর্যন্ত  মিশরের ফার্স্ট লেডি ছিলেন। নাজলা মাহমুদ 'মিশরের ফার্স্ট লেডি' খেতাব প্রত্যাখ্যান করেন এবং তাকে 'মিশরের ফার্স্ট লেডি' বলার পরিবর্তে 'প্রথম কর্মী', 'রাষ্ট্রপতির স্ত্রী', 'উম আহমেদ' (বাংলা:আহমেদের মা, আহমেদ তার বড়ছেলে) বলতে অনুরোধ করেছিলেন।

## বিবাহ
নাজলা ১৯৭৯ সালে মিশরের সাবেক রাষ্ট্রপতি মুহাম্মাদ মুরসিকে বিবাহ করেন যখন তিনি ছিলেন ১৭ বছরের একজন ছাত্রী।তিনি মাধ্যমিক বিদ্যালয় পর্যন্ত পড়ালেখা করেছেন।  নাজলা ও মুরসির পাঁচ সন্তান এবং তিন নাতি রয়েছে।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:First Ladies of Egypt
বিষয়শ্রেণী:People from Minya Governorate
বিষয়শ্রেণী:Egyptian Muslims
বিষয়শ্রেণী:Egyptian women in politics
বিষয়শ্রেণী:মিশরীয় সুন্নি মুসলিম
বিষয়শ্রেণী:২০শ শতাব্দীর মিশরীয় ব্যক্তি
বিষয়শ্রেণী:২১শ শতাব্দীর মিশরীয় নারী
বিষয়শ্রেণী:২১শ শতাব্দীর মিশরীয় ব্যক্তি
এলিজা শারমিন

**এলিজা শারমিন** একজন বাংলাদেশী পুলিশ কর্মকর্তা যিনি বাংলাদেশ পুলিশ একাডেমীর প্রথম নারী প্যারেড কমান্ডার ছিলেন।

## জীবনী
এলিজা শারমিন ২০০৪ সালে ২৫তম বাংলাদেশ সিভিল সার্ভিস (বিসিএস) পরীক্ষায় পুলিশ ক্যাডারে সহকারী পুলিশ সুপার হিসেবে বাংলাদেশ পুলিশে যোগদান করেন। এরপূর্বে ২০০৩ সালের বিসিএস পরীক্ষায় উত্তীর্ণ হয়ে তিনি রাজশাহী কলেজে প্রভাষক হিসেবে শিক্ষকতা পেশায় যোগদান করেছিলেন।

এলিজা ২০০৪ সালে শিক্ষানবিশ এক হাজার সহকারী পুলিশ সুপারদের শিক্ষাসমাপণী কুচকাওয়াজে প্যারেড অধিনায়ক হিসেবে দায়িত্ব পালন করেন। পুলিশ একাডেমীর একশত বছরের ইতিহাসে কোন নারীর প্যারেড কমান্ডার হিসেবে দায়িত্ব পালন করা ছিল এটাই প্রথম।

## ব্যক্তিগত জীবন
এলিজা শারমিনের স্বামীর নাম এমএ ইউসুফ সরকার। ইউসুফ ইন্টারন্যাশনাল সেন্টার ফর ডাইরিয়াল ডিজিজ রিসার্চের একজন কর্মকর্তা।

## তথ্যসূত্র

বিষয়শ্রেণী:বাংলাদেশী পুলিশ কর্মকর্তা
জাহানারা রব

**জাহানারা রব** একজন বাংলাদেশি রাজনীতিবিদ এবং প্রথম জাতীয় সংসদের সংরক্ষিত মহিলা আসনের সাংসদ ছিলেন।

## রাজনৈতিক জীবন
জাহানার স্বামী শেখ মুজিবুর রহমানের সাথে রাজনীতি করতেন। তিনি বাংলাদেশ আওয়ামী লীগের রাজনীতির সাথে জড়িত ছিলেন। ১৯৭৩ সালে তার স্বামী আবদুর ব বগা মিয়ার মৃত্যুর পর তকে প্রথম জাতীয় সংসদে সংরক্ষিত মহিলা আসনের সাংসদ হিসেবে নির্বাচিত করা হয়। ১৯৭৩ থেকে ১৯৭৫ সাল পর্যন্ত তিনি পাবনা ও বগুড়া জেলা মহিলা আসনের সংসদ সদস্য ছিলেন।

## ব্যক্তিগত জীবন
জাহানারা রবের স্বামী আবদুর রব বগা মিয়া পাবনার সাবেক সংসদ। বগা মিয়া ১৯৭৩ সালের ২৫ ফেব্রুয়ারি তিনি সড়ক দুর্ঘটনায় নিহত হন। তাদের এক ছেলে এবং ৭ জন কন্যা সন্তান রয়েছে। ২০১৪ সালের ২৯ সেপ্টেম্বর ৮৫ বছর বয়সে জাহানারা মৃত্যুবরণ করেন।

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:পাবনা জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
ডলি ক্যাথরিন ক্রুজ

**ডলি ক্যাথরিন ক্রুজ** (২৩ অক্টোবর ১৯৪৫ - ৫ ফেব্রুয়ারি ২০১৭) ছিলেন একজন বাংলাদেশী ক্রীড়াবিদ। তার ক্রীড়া জীবনে তিনি ৫০টির বেশি স্বর্ণপদকসহ জাতীয় বেশ কিছু পরস্কার অর্জন করেন। জ্যাভলিন, শটপুট এবং ডিসকাস খেলায় তাকে ১৯৬০-এর দশকে পাকিস্তানের সেরা বলে মনে করা হত।

## জন্ম ও ব্যক্তিগত জীবন
ডলি ক্যাথরিন ক্রুজ ১৯৪৫ সালের ২৩ অক্টোবর ঢাকার ফার্মগেটে জন্মগ্রহণ করেন। তার পিতা ছিলেন জন ক্রুজ আর মা ছিলেন মারিয়া ক্রুজ। নয় সন্তানের মধ্যে তিনি ছিলেন অষ্টম। তারা পূর্বপুরষগণ পর্তুগিজ থেকে এসেছিলেন। সে সুবাদে তিনি পর্তুগিজ বংশোদ্ভূত ক্যাথলিক খ্রিস্টান ছিলেন। ব্যক্তিগত জীবনে ডলি চিরকুমারী ছিলেন।

## ক্রীড়া
ডলি ক্যাথরিন ক্রুজ ১৯৫৬ সাল থেকে বিভিন্ন প্রতিযোগিতামূলক ক্রীড়ায় অংশ নেওয়া শুরু করেন। তিনি একইসাথে সাইক্লিং, হকি, ব্যাডমিন্টন, ভলিবল, কাবাডি, হ্যান্ডবল এবং সাঁতারে পারদর্শী ছিলেন। তিনি পাঁচবার পাকিস্তান অলিম্পিকে অংশ নেন এবং পাঁচবারই স্বর্ণপদক লাভ করেন। তিনি ১৯৯০ সাল পর্যন্ত ক্রীড়া জগতে সক্রিয় ছিলেন। তার ক্রীড়া জীবনে তিনি জাতীয় ও প্রাদেশিক মিলিয়ে ৫০টির বেশি স্বর্ণপদক লাভ করেন। ১৯৮১ সালে বাংলাদেশ সরকার তাকে জাতীয় ক্রীড়া পুরস্কার প্রদান করে। তিনি মহিলা ক্রীড়া সংস্থার প্রাক্তন সহ-সভানেত্রী দায়িত্ব পালন করেন।

তিনি ১৯৭১ সালে বাংলাদেশের স্বাধীনতা যুদ্ধে অংশ নেন। তিনি ২০১৭ সালের ৫ ফেব্রুয়ারি ঢাকার তেজতুরীপাড়ায় নিজ বাসায় মৃত্যুবরণ করেন।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:ঢাকা জেলার ব্যক্তি
বিষয়শ্রেণী:বাংলাদেশী নারী ক্রীড়াবিদ
ফিলিপিনে এমতিকিতিকি

**ফিলিপিনে এমতিকিতিকি** হলেন দক্ষিণ আফ্রিকার একজন ব্যবসায়ী ও কর্পোরেট এক্সিকিউটভ, যিনি দ্য কোকা-কোলা কোম্পানির পূর্ব ও মধ্য আফ্রিকা শাখার জেনারেল ম্যানেজার হিসেবে দায়িত্ব পালন করছেন।

## প্রারম্ভিক জীবন ও শিক্ষা
ফিলিপিনে এমতিকিতিকি দক্ষিণ আফ্রিকার এম্পুমালাঙ্গা প্রদেশের নেলসপ্রুইটে (বর্তমান: এম্বোম্বেলা) জন্মগ্রহণ করেন। তিনি স্থানীয় বিদ্যালয় ও কলেজ থেকে পড়াশোনা শেষ করার পর কোয়াজুলু নাটাল বিশ্ববিদ্যালয় থেকে বিবিএ ডিগ্রি লাভ করেন। এরপর তিনি হেনলি বিজনেস স্কুল সাউথ আফ্রিকা থেকে এমবিএ ডিগ্রি লাভ করেন।

## কর্মজীবন
১৯৯৮ সালের জানুয়ারি মাসে বিশ্ববিদ্যালয়ে পড়াকালীন সময়ে তিনি যুক্ত হন দ্য কোকা-কোলা কোম্পানির সাথে। দ্য কোকা-কোলা কোম্পানির সাথে যুক্ত থাকাকালীন সময়েই তিনি এমবিএ ডিগ্রি লাভ করেন।

যোগদানের পর তিনি বতসোয়ানা, মোজাম্বিক, নামিবিয়া ও জাম্বিয়ায় দ্য কোকা-কোলা কোম্পানির রিজিওনাল ফ্র‍্যাঞ্চাইজি ম্যানেজার হিসেবে দায়িত্ব পালন করেন। এরপর আহমেদ রাদির পরিবর্তে দ্য কোকা-কোলা কোম্পানির মিশর শাখার জেনারেল ম্যানেজার হিসেবে নিযুক্ত হন। তিনি প্রথম আফ্রিকীয় নারী, যিনি
দ্য কোকা-কোলা কোম্পানির কোন শাখার জেনারেল ম্যানেজার হিসেবে নিযুক্ত হয়েছেন।

## ব্যক্তিগত জীবন
তিনি জোলানি এমতিকিতিকির সাথে বিবাহবন্ধনে আবদ্ধ হয়েছেন। তাদের তিনটি সন্তান আছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী ব্যবসায়ী
বিষয়শ্রেণী:১৯৭০-এর দশকে জন্ম
২০১৬–১৭ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল পাঁচটি একদিনের আন্তর্জাতিক খেলার জন্য দক্ষিণ আফ্রিকা সফর করে, যা সেপ্টেম্বর থেকে অক্টোবর ২০১৬-এ অনুষ্ঠিত হয়।
## দলীয় সদস্য

## ওডিআই বনাম আয়ারল্যান্ড

## ওডিআই বনাম দক্ষিণ আফ্রিকা
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## তথ্যসূত্র

## বহিঃসংযোগ

বিষয়শ্রেণী:২০১৬-এ অস্ট্রেলীয় ক্রিকেট
বিষয়শ্রেণী:২০১৬-এ দক্ষিণ আফ্রিকান ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের দক্ষিণ আফ্রিকা সফর
সকিনা বানু বেগম

**সকিনা বানু বেগম** (; ২৫ আগস্ট, ১৬০৪ সালে মারা যান) একজন মোগল রাজকন্যা। তিনি সম্রাট হুমায়ুনের কন্যা।

## জীবন
সকিনা বানু বেগম সম্রাট হুমায়ূনের কন্যা। তার মায়ের নাম মাহে চুচাক বেগম। তার ভাইবোনদের মধ্যে আছেন মির্জা মুহাম্মদ হাকিম, ফারুক ফাল মির্জা, বখত-উন-নিসা বেগম এবং আমিনা বানু বেগম।

সকিনা বানু বেগম বিয়ে করেছিলেন শাহ গাজী খানকে। শাহ গাজী খান সম্রাট আকবরের কাছের বন্ধু নকীব খান গজনভীর চাচাতো ভাই। তার চাচা ক্বাজী ঈসা দীর্ঘকাল ইরানের ক্বাজী তথা বিচারক হিসাবে কাজ করেছেন। ক্বাজী ঈসা ভারতে আসলে তাকে সরকারি চাকরিতে নিয়োগ দেওয়া হয়। ১৫৭৩ সালে তার মৃত্যুর পর, নাকিব খান আকবরকে জানান যে তিনি তার মেয়েকে তার কাছে রেখে গেছেন। আকবর নকিবের বাড়িতে গেলেন এবং সেই মেয়েকে বিয়ে করলেন। এভাবে তার দুই চাচাতো বোন রাজকীয় পরিবারের সদস্য হয়। 

১৫৭৮ সালে সকিনা বানু বেগম কাবুলে চলে যান। সম্রাট আকবর তখনও দ্বিতীয়বারের মত কাবুল অভিযান শুরু করেন নি।

১৬০৪ সালের ২৫ আগস্ট সকিনা বানু বেগম মারা যান।

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:১৬০৪-এ মৃত্যু
বিষয়শ্রেণী:জন্মের সাল অজানা
বিষয়শ্রেণী:মুঘল রাজকুমারী
বিষয়শ্রেণী:মুঘল অভিজাত
বিষয়শ্রেণী:ভারতীয় রাজকীয় নারী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
মুহম্মদ হোসেইন তবাতবাঈ

**সৈয়দ মুহম্মদ হোসেইন তবাতবাঈ** (, ; ১৬ মার্চ ১৯০৩ – ১৫ নভেম্বর ১৯৮১) ছিলেন একজন ইরানি মুসলিম পণ্ডিত, তাত্ত্বিক, দার্শনিক এবং আধুনিক শিয়া ইসলামের অন্যতম বিশিষ্ট চিন্তক। তিনি তাঁর ২৭ খণ্ডে লিখিত তাফসীর *তফসীর আল-মিজান* গ্রন্থের জন্য সর্বাধিক পরিচিত, যা তিনি ১৯৫৪ থেকে ১৯৭২ সালের মধ্যে রচনা করেন। তিনি সাধারণত **আল্লামা তবাতবাঈ** () নামে পরিচিত এবং তেহরানের আল্লামা তবাতবাঈ বিশ্ববিদ্যালয়ের নামকরণ তাঁর নামানুসারে করা হয়েছিল।

## জীবনী

## সৃষ্টিকর্ম
### গ্রন্থতালিকা

## বহিঃসংযোগ

*Ashams Al-Sate'ah (الشمس الساطعة - the Bright Sun) - in Memory of Allameh Tabataba'i  by Allameh Tehrani
*Biography of Allameh Tabataba'i by Seyyed Hossein Nasr, preface of **Shiite Islam**
*Biography of Allameh Tabatabaei Taken from: “Stories from the life of Allama Tabataba'i(R) by Ahmad Luqmani, Allameh Tabataba'i, Meezane Ma`refit”, translated by S.K. Yusufali, Qum, Iran, 2006.
*Biography of Allameh Tabataba'i  by Mohammad Yazdi

;তাঁর কিছু রচনা
*Some of the books of Muhammad Husayn Tabatabai in Bookfinder.com
*Islamic Teachings In Brief
*The Qur'an in Islam 
*al-Mizan
*Muhammad in the Mirror of Islam 
*Shiite Islam
*Light Within Me
*A Shia Anthology, A Shi'ite Anthology
*VICEGERENCY (Risalah al-Wilayah)
*Kernel of the Kernel – A Shi'a approach to Sufism
*&nbsp;(153&nbsp;KiB)

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:ইরানি দার্শনিক
বিষয়শ্রেণী:ইরানি লেখক
বিষয়শ্রেণী:মুফাসসির
বিষয়শ্রেণী:তাবরিজের ব্যক্তি
বিষয়শ্রেণী:২০শ শতাব্দীর ইরানি ব্যক্তি
নীলা মারিক্কার

**নীলা মারিক্কার** হলেন শ্রীলঙ্কায় ডেন্টসু ও ডেন্টসু ইজিস গ্রুপের অংশীদারত্বে চলা বিজ্ঞাপনী সংস্থা ডেন্টসু গ্রান্ট গ্রুপের (সাবেক গ্রান্ট ম্যাককান গ্রুপ) প্রধান।

## জীবনী
নীলা মারিক্কারের বাবার নাম রেগি চান্দাপ্পা এবং মায়ের নাম থেরেসে চান্দাপ্পা। তার বাবা গ্রান্ড ম্যাককান গ্রুপের প্রতিষ্ঠাতা ছিলেন।

নীলা মারিক্কার শ্রীলঙ্কার বিভিন্ন বাণিজ্যিক প্রতিষ্ঠানের প্রধান হিসেবে দায়িত্ব পালন করেছেন। তিনি 'শ্রীলঙ্কা ফার্স্ট' নামে একটি সংগঠন প্রতিষ্ঠা করেছেন, যা দেশটিতে তামিল বিদ্রোহীদের পুনর্বাসনে দেশটির সরকারের সাথে কাজ করে চলেছে।

তিনি শ্রীলঙ্কায় ইউএনডিপির 'শান্তিতে বিনিয়োগ' কর্মসূচির একজন পরামর্শক। তিনি শ্রীলঙ্কার ব্যবসায়ীদের নিয়ে দক্ষিণ আফ্রিকা সফর করেছেন। সেখানে তারা শান্তি প্রতিষ্ঠা ও সংঘাত পরবর্তী যুগে দেশ গঠনে ব্যবসা কীভাবে ভূমিকা রাখে, সে বিষয়ে জ্ঞান আহরণ করেছেন।

নীলা মারিক্কার দেশটিতে নারী অধিকার নিয়েও কাজ করে চলেছেন। তিনি দেশটির উইমেন ওয়েজিং পিস নেটওয়ার্কের সাথে যুক্ত আছেন। তিনি শান্তি প্রতিষ্ঠায় নারীর অবদান নিয়ে হার্ভার্ড বিশ্ববিদ্যালয়ে বক্তব্য প্রদান করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কার সক্রিয়কর্মী
বিষয়শ্রেণী:শ্রীলঙ্কান ব্যবসায়ী
বখত-উন-নেসা বেগম

**বখত-উন-নেসা বেগম** ( ; ১৫৪৭ - ২ জুন, ১৬০৮) একজন মোগল রাজকন্যা। তার নামের অর্থ হলো "মহিলাদের মধ্যে ভাগ্যবান"। তিনি মোগল সম্রাট হুমায়ুনের কন্যা।

## জন্ম
বখত-উন-নেসা বেগম ১৫৪৭ সালে বাদাখশানে জন্মগ্রহণ করেন। তার মায়ের নাম মাহে চুচাক বেগম। তার জন্মের রাতে সম্রাট হুমায়ুন একটা আশ্চর্য স্বপ্ন দেখেন, তাই তার নাম রাখেন 'বখত-উন-নেসা'। তার ভাইবোনদের মধ্যে আছেন মির্জা মুহাম্মদ হাকিম,ফারুক ফাল মির্জা, সাকিনা বানু বেগম এবং আমিন বানু বেগম।

## বিবাহ

### শাহ আবদুল মা'য়ালি
যখন মাহে চুচাক বেগম কাবুল শাসন করতেন, তখন শাহ আব্দুল মা'য়ালি লাহোরের জেল থেকে পালিয়ে কাবুল চলে আসেন এবং তার কাছে আশ্রয় চান। চুচাক বেগম তাকে অভ্যর্থনা জানান এবং তার মেয়ে বখত-উন-নেসা বেগমকে তার সাথে বিয়ে দেন। আব্দুল মা'য়ালী চুচাক বেগমের আধিপত্য ও হস্তক্ষেপে বিরক্ত হয়ে পড়েন। তিনি কাবুল নিজের অধিকারে নেওয়ার জন্য পরিকল্পনা করেন। ১৫৬৪ সালে তিনি চুচাক বেগমকে হত্যা করেন। পরবর্তীতে শাহ আব্দুল মা'য়ালিকে হত্যা করা হয়।

### খাজা হাসান
আবদুল মা'য়ালীর মৃত্যুর পর হাকিম মির্জার তত্ত্বাবধানে বখত-উন-নেসাকে খাজা হাসান নখশবন্দীর সাথে বিয়ে দিয়েছিলেন। খাজা হাসানের সাথে তিনি দুইজন পুত্র সন্তানের জন্ম দেন। তারা হলেন মির্জা বাদি-উজ-জামান ও মির্জা ওয়ালী। ১৬১২ সালে সম্রাট জাহাঙ্গীর সম্রাটের আকবরের পুত্র রাজকুমার দানিয়েল মির্জার মেয়ে বুলাকি বেগমের সাথে মির্জা ওয়ালীকে বিয়ে দিয়েছিলেন।

## কাবুল শাসন
তার ভাই হাকিম মির্জা কাবুলের গভর্নর ছিলেন। সম্রাট আকবর তার বিরুদ্ধে যুদ্ধ ঘোষণা করেছিলেন। যুদ্ধ শুরু হলে তিনি পালিয়ে পাহাড়ে চলে গিয়েছিলেন। যুদ্ধে তিনি পরাজিত হন এবং সম্রাট আকবর তাকে ক্ষমা করেন। কিন্তু কাবুলের গভর্নর পদে তাকে না রেখে বখত-উন-নেসা বেগমকে বসানো হয়। সম্রাট আকবর ঘোষণা দেন যদি হাকিম মির্জা যদি আবারও অন্যায় করে, তাহলে তার প্রতি কোন সদয়তা প্রদর্শন করা হবে না। এরপর সম্রাট আকবর কাবুল থেকে চলে আসেন। সম্রাটের প্রত্যাবর্তনের পর হাকিম মির্জা সব ক্ষমতা নিজের হাতে নিয়ে নিয়েছিলেন, যদিও সকল দাপ্তরিক আদেশ বখ-উন-নেসা বেগমের নামে পালন করা হতো।

## মৃত্যু
বখত-উন-নেসা বেগম ১৬০৮ সালের ১ জুন মারা যান। 

## তথ্যসূত্র

বিষয়শ্রেণী:তিমুরি রাজবংশ
বিষয়শ্রেণী:১৬০৮-এ মৃত্যু
বিষয়শ্রেণী:১৫৪৭-এ জন্ম
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:মুঘল রাজকুমারী
বিষয়শ্রেণী:মুঘল অভিজাত
বিষয়শ্রেণী:ভারতীয় রাজকীয় নারী
বিষয়শ্রেণী:১৬শ শতাব্দীর ভারতীয় নারী
বিষয়শ্রেণী:১৬শ শতাব্দীর ভারতীয় ব্যক্তি
বিষয়শ্রেণী:১৭শ শতাব্দীর ভারতীয় নারী
বিষয়শ্রেণী:১৭শ শতাব্দীর ভারতীয় ব্যক্তি
এন্তিসার আমের

**এন্তিসার মোহাম্মেদ আমের** () (জন্ম ৩ ডিসেম্বর ১৯৫৬) হচ্ছেন ষষ্ঠ মিশরের রাষ্ট্রপতি আবদেল ফাত্তাহ এল-সিসির স্ত্রী এবং খালাতো বোন এবং তিনি ২০১৪ সালের ৮ই জুন থেকে মিশরের ফার্স্ট লেডি হিসেবে নিয়োজিত রয়েছেন।

## শিক্ষা
আমের ১৯৭৭ সালে এল আব্বাসিয়া হাই স্কুল থেকে তার হাই স্কুল ডিপ্লোমা লাভ করেন। তিনি আইন-শামস বিশ্ববিদ্যালয়ের হিসাববিজ্ঞান বিভাগ হতে ব্যাচেলর অব কমার্স ডিগ্রী লাভ করেন।

## পরিবার

আবদেল ফাত্তাহ এল-সিসির সামরিক একাডেমি থেকে স্নাতক সম্পূর্ণ হওয়ার পর ১৯৭৭ সালে আমের ও এল-সিসির বিয়ে হয়েছিল। তাদের তিন পুত্র এবং এক মেয়ে রয়েছে: মাহমুদ, মোস্তফা, হাসান ও আয়া।

৩০ই জুনে মিশরের সামরিক অভ্যুত্থানের পর মিশরের রাষ্ট্রপতি হিসেবে তার স্বামীর নিয়োগে আমের মিশরের মিশরের ফার্স্ট লেডি হন। ৩ জুলাই ২০১৩ থেকে ৭ জুন ২০১৪ পর্যন্ত পরিবর্তনকালীন সময়ে বিচারক অ্যাদলি মনসুরকে ভারপ্রাপ্ত রাষ্ট্রপতি হিসেবে নিয়োগ দেওয়া হয়। এরপর সিসি প্রেসিডেন্ট পদে জয়লাভ করেন এবং পরে ৮ই জুন ২০১৪-এ শপথ গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মিশরের ফার্স্ট লেডি
বিষয়শ্রেণী:১৯৫৬-এ জন্ম
বিষয়শ্রেণী:আইন শামস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মিশরীয় ব্যক্তি
বিষয়শ্রেণী:২১শ শতাব্দীর মিশরীয় নারী
বিষয়শ্রেণী:২১শ শতাব্দীর মিশরীয় ব্যক্তি
সাইদ হাসান টিপু

**সাইদ হাসান টিপু** বাংলাদেশের জনপ্রিয় ব্যান্ড শিল্পী। অবসকিওর (বাংলা ব্যান্ড) এর প্রধান ভোকাল তিনি। টিপু ১৯৬৭ সালের ১৬ই জানুয়ারি খুলনায় জন্মগ্রহণ করেন।তিনি সেন্ট জোসেফ্‌স উচ্চ বিদ্যালয়ের প্রাক্তন ছাত্র।

## সঙ্গীত জীবন
১৯৮৫ সালের ১৫ই মার্চ খুলনায় অবসকিওর (বাংলা ব্যান্ড) প্রতিষ্ঠা করেন টিপু। এই ব্যান্ডের অনেক গানের মাঝে অন্যতম জনপ্রিয় গান ‘মাঝ রাতে চাঁদ যদি আলো না বিলায়’, ‘সেই তুমি কোথায়’, ‘স্বাধীনতার বীজমন্ত্র’, ‘আজাদ’, ‘দেশ ছাড় রাজাকার’, ‘তিস্তা’, ‘ফিলিস্তিনি’, ‘কলিকালের ভণ্ড বাবা’ এবং ‘ছাইড়া গেলাম মাটির পৃথিবী’, শ্রোতাপ্রিয়তা পাওয়া এই গানগুলো তার কণ্ঠে গাওয়া।
## তথ্যসূত্র

বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:১৯৬৭-এ জন্ম
বিষয়শ্রেণী:সেন্ট জোসেফ্‌স উচ্চ বিদ্যালয়ের প্রাক্তন শিক্ষার্থী
বিষয়শ্রেণী:খুলনার ব্যক্তি
বিষয়শ্রেণী:খুলনা জেলার সঙ্গীতজ্ঞ
বিষয়শ্রেণী:২১শ শতাব্দীর বাংলাদেশী গায়ক
সারাহ তৌমি

**সারাহ তৌমি** হলেন একজন তিউনিসীয় উদ্যোক্তা, যিনি দেশটিতে মরুকরণ প্রতিরোধী কর্মকাণ্ডে নিয়োজিত আছেন।

## জীবনী
সারাহ তৌমি জন্মেছিলেন ফ্রান্সে। তার বাবা ছিলেন একজন তিউনিসীয় এবং মা ছিলেন ফরাসি। ২০০৮ সালে প্যারিসে থাকাকালীন সময়ে সারাহ তৌমি 'ড্রিম' নামে একটি পরিবেশবাদী সংগঠন প্রতিষ্ঠা করেছিলেন।

২০১২ সালে তিউনিসিয়ায় ফিরে আসার পর তিনি দেশটিতে 'সবার জন্য বাবলাগাছ' নামের একটি মরুকরণ প্রতিরোধী পরিকল্পনা হাতে নেন। দেশটির সফ্যাক্স প্রদেশের বির সালাহ গ্রামে তার দাদাবাড়িতে মরুকরণের প্রভাব দেখে প্রকল্পটি হাতে নেন। তিনি স্থানীয় নারীদের মরুকরণের দরুণ নগরে যেয়ে কম বেতনে চাকরি করতে বাধ্য হতে দেখেছেন।

তিউনিসিয়ার পরিবেশ মন্ত্রণালয় তার প্রকল্প গ্রহণ না করার পর তিউনিসিয়ার ব্যাংকগুলোতে প্রকল্পটির জন্য ঋণ চাইতে যেয়ে দেখেন যে, তিনি নারী বলে তাকে ঋণ দেওয়া হচ্ছে না। তিনি এই ঘটনা সম্পর্কে পরবর্তীতে বলেন, "সবসময় আমাকে না শুনতে হয়েছে, এটা ছিল আমার জন্য এক অনুপ্রেরণা। আমার  উপর সমাজে নারীদের সমানাধিকার লাভের জন্য যুদ্ধ করার গুরুদায়িত্ব বর্তিয়েছে এবং এ জন্য 'সবার জন্য বাবলাগাছ' প্রকল্পটি হবে প্রথম পদক্ষেপ।" এরপর ,তিনি ব্যাংকে ব্যাংকে না ঘুরে লোকজনের কাছ থেকে টাকা সংগ্রহ শুরু করে তিনশ ইউরো জোগাড় করেন।

তিনি দেশটির স্থানীয় খামারিদের বাবলাগাছ থেকে আঠা নিয়ে তা বিক্রি করার জন্য উদ্বুদ্ধ করা ছাড়াও অনাবৃষ্টি প্রতিরোধী সজনে গাছ থেকে তেল সংগ্রহের মাধ্যমে আর্থিকভাবে লাভবান হতে উদ্বুদ্ধ করেন। তার প্রকল্পের সাথে যুক্ত থাকা প্রথম দিককার খামারি সবাই নারী হলেও তিনি পরবর্তীতে প্রকল্পটিতে নারী পুরুষ সমতা প্রতিষ্ঠিত হয়।

এই প্রকল্পটির জন্য তিনি একমাত্র আরব ও আফ্রিকান হিসেবে ২০১৬ সালে 'ফরবেস ৩০ আন্ডার ৩০' তালিকায় স্থান পান। প্রকল্পটি '১মিলিয়নট্রিজ৪তিউনিসিয়া' নামেও পরিচিত। প্রকল্পটির জন্য ২০১৬ সালে তিনি প্রথম তিউনিসীয় হিসেবে রোলেক্স উদ্যোগ পুরস্কার লাভ করেন।

২০১১ সালে তিনি হাতেম মাহবৌলি ও আসমা মনসৌরের সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ফরাসি পরিবেশবিদ
বিষয়শ্রেণী:তিউনিসীয় নারী
চর ভৈরবী ইউনিয়ন

**চর ভৈরবী** বাংলাদেশের চাঁদপুর জেলার অন্তর্গত হাইমচর উপজেলার একটি ইউনিয়ন।

## আয়তন
চর ভৈরবী ইউনিয়নের আয়তন ২,৫৬৯ একর।

## জনসংখ্যার উপাত্ত
২০১১ সালের পরিসংখ্যান অনুযায়ী চর ভৈরবী ইউনিয়নের জনসংখ্যা ১৪,৫৩৯ জন। এর মধ্যে পুরুষ ৭,৩৩৮ জন এবং মহিলা ৭,২০১ জন। মোট পরিবার ৩,৪২০টি।

## অবস্থান ও সীমানা
হাইমচর উপজেলার সর্ব-দক্ষিণে চর ভৈরবী ইউনিয়নের অবস্থান। এ ইউনিয়নের উত্তর-পূর্বে আলগী দুর্গাপুর দক্ষিণ ইউনিয়ন, উত্তরে নীলকমল ইউনিয়ন, পশ্চিমে হাইমচর ইউনিয়ন, দক্ষিণ-পশ্চিমে বরিশাল জেলার হিজলা উপজেলার হিজলা গৌরাব্দি ইউনিয়ন এবং পূর্বে লক্ষ্মীপুর জেলার রায়পুর উপজেলার উত্তর চর আবাবিল ইউনিয়ন অবস্থিত।

## প্রশাসনিক কাঠামো
চর ভৈরবী ইউনিয়ন হাইমচর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম হাইমচর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।

## শিক্ষা ব্যবস্থা
২০২২ সালের পরিসংখ্যান অনুযায়ী চর ভৈরবী ইউনিয়নের সাক্ষরতার হার ৬৪.৫%।

## শিক্ষা প্রতিষ্ঠান
চরভৈরবী উচ্চ বিদ্যালয়, 
গাউসুল আজম আদর্শ দাখিল মাদ্রাসা, পাড়া বগুলা শ্বাজলীয়া দাখিল মাদ্রাসা, চরভৈরবী আজিজিয়া আজহারুল উলুম দাখিল মাদ্রাসা,
এম জে এস বালিকা উচ্চ বিদ্যালয় ও কলেজ।

## যোগাযোগ ব্যবস্থা

## খাল ও নদী

## হাট-বাজার
চরভৈরবী ইউনিয়নের প্রধান হাট-বাজার গুলো হলো চরভৈরবী লঞ্চঘাট বাজার, গরম বাজার, আমতলী বাজার ইত্যাদি, চরভৈরবী নতুন বাজার।

## দর্শনীয় স্থান
চরভৈরবী লঞ্চঘাট সংলগ্ন এ ওয়ান চাইনিজ এন্ড রেস্টুরেন্ট।

## উল্লেখযোগ্য ব্যক্তি

## জনপ্রতিনিধি
শিমুল চোকদার (আওয়ামীলীগ) চেয়ারম্যান

## আরও দেখুন
* হাইমচর উপজেলা
* হাইমচর থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:হাইমচর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
কাজী নুসরাত জাহান ডায়না

**কাজী নুসরাত জাহান ডায়না** (জন্ম ১৮ সেপ্টেম্বর ১৯৮৪) একজন বাংলাদেশী অভিনেত্রী। *আলতা-সুন্দরী*, *রাক্ষসী*, এবং *বাজি* সহ টেলিভিশনের বিভিন্ন ধারাবাহিক নাটকে অভিনয়ের জন্য উল্লেখযোগ্য। ২০০৭ সালে তিনি একজন মডেল হিসাবে যাত্রা শুরু করেন, যেখানে তিনি একটি বিলবোর্ডের বিজ্ঞাপনের জন্য ছবি শুটিং করেছিলেন। ২০০৮ সালে তিনি একটি ধারাবাহিক নাটক *আলতা সুন্দরী*তে কাজ করার জন্য অডিশন দেন, উক্ত ধারাবাহিকে তিনি চঞ্চল চৌধুরী'র বিপরীতে মাসুমা নামের প্রধান চরিত্রে কাজ করেন।
 
## অবদান
;টেলিভিশন নাটকে অভিনয়

;চলচ্চিত্র

;বাণিজ্যিক বিজ্ঞাপন

## পুরস্কার
;সিজেএফবি পুরস্কার ২০১০:
পুরস্কৃত করা হয়েছে: চলচ্চিত্র জগতে নবাগত অভিনেত্রী হিসেবে,
চলচ্চিত্র: জাগো,
মুক্তির বছর-২০১০,
চরিত্রের নাম:রেশমা,
পরিচালক: খিজির হায়াত খান,
সহ-অভিনেতা: নাঈম।

;আরটিভি তারকা পুরস্কার ২০০৯:
পুরস্কার: শ্রেষ্ঠ অভিনেত্রী,
নাটক সিরিয়াল: আলতা সুন্দরী,
পরিচালক: সালাউদ্দিন লাভলু,
প্রচারিত হয়েছে: আরটিভি,
সন: ২০০৮-২০০৯,
চরিত্রের নাম: মাসুমা,
সহ-অভিনেতা: চঞ্চল চৌধুরী।

;সিজেএফবি পুরস্কার ২০১৩:
পুরস্কৃত করা হয়েছে: সহায়ক অভিনেত্রী হিসেবে,
টেলিফিল্ম: হিমগিরিতে জোড়া পালক,
পরিচালক: নূরুল আলম আতিক,
প্রচারিত হয়েছে: জিটিভি,
সন: ২০১৩,
সহ-অভিনেতা: সৈয়দ বাবু।

## তথ্যসূত্র

বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
মালয়েশীয় লেখিকাদের তালিকা

এটি মালয়েশিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত **লেখিকাদের** একটি তালিকা ।

## তালিকা

* সুরিয়ানী আব্দুল্লাহ ( ১৯২৪-২০১৩ ), ইতিহাসবিদ, স্মৃতিকথাবিদ 
* আদিবাহ আমিন (জন্ম ১৯৩৬), উপন্যাসিক, নাট্যকার, কলাম লেখিকা, অনুবাদক 
* ওয়ানি অরডি (জন্ম ১৯৮৪), কবি, গান লেখিকা 
* চে হুসনা আজহারী (জন্ম ১৯৫৫), ছোট গল্প লেখিকা, শিক্ষক
* ফাতিমাহ বাসু (জন্ম ১৯৪৩), উপন্যাসিক, ছোট গল্প লেখিকা, সমালোচক, শিক্ষাবিদ
* জেন চু (জন্ম ১৯৮৬), ইংরেজি ভাষা ফ্যান্টাসি উপন্যাসিক এবং ছোট গল্প লেখিকা
* ডুলসি গ্রে (১৯১৫-২০১১), মালয়েশিয়ার জন্মগ্রহণকারী ব্রিটিশ অভিনেত্রী, ঔপন্যাসিক, নাট্যকার 
* চুয়া গুট এং (জন্ম ১৯৪৩), ইংরেজি ভাষা উপন্যাসিক
* খাদিয়া হাশিম (জন্ম ১৯৪২), উপন্যাসিক, ছোট গল্প লেখিকা, শিশুতোষ লেখিকা, কবি
* সিটি জাইনন ইসমাইল (জন্ম ১৯৪৯), উপন্যাসিক, ছোট গল্প লেখিকা, কবি, শিক্ষাবিদ
* খসনার জোহান, ইতিহাসবিদ, ১৯৭৪ সাল থেকে: নন-ফিকশন লেখিকা
* শিহ-লি কও (জন্ম ১৯৬৮), ছোট গল্প লেখিকা
* মার্গারেট লিম (জন্ম ১৯৪৭), শিশুতোষ লেখিকা
* রানী মানিকা ২০০৩ সালে সেরা বিক্রিত উপন্যাসিক 
* সালমা মানজা, সেলহা বিনতি আব্দুল রশিদ (জন্ম ১৯৩৭), ঔপন্যাসিক, ছোট গল্প লেখিকা, কবি, সাংবাদিক
* প্রীতি সমারসান, ২০০০-এর দশকের প্রথম দিকে, ইংরেজি ভাষার ছোট গল্প লেখিকা, উপন্যাসিক 
* আজালিয়া সুহাইমি (জন্ম ১৯৮৫), কবি, ফটোগ্রাফার
* হিলারি থাম (১৯৪৬-২০০৫), মালয়েশিয়ান-আমেরিকান কবি, স্মৃতিকথা এবং ছোট গল্প লেখিকা
* দিনা জামান (১৯৬৯), ছোট গল্প লেখিকা, লেখিকা, কলাম লেখিকা

## তথ্যসূত্র

বিষয়শ্রেণী:জাতীয়তা অনুযায়ী লেখিকাদের তালিকা
বিষয়শ্রেণী:মালয়েশীয় লেখিকা
ফিলিস্তিনি লেখিকাদের তালিকা

এটি ফিলিস্তিনে জন্মগ্রহণকারী বা সেই অঞ্চলের সাথে ঘনিষ্ঠভাবে জড়িত **নারী লেখিকাদের** একটি তালিকা ।

## তালিকা

* উমাইয়া আবু হানা (জন্ম ১৯৬১), ফিলিস্তিনি-ফিন্নিশ সাংবাদিক, কলাম লেখিকা, ঔপন্যাসিক 
* লামা আবু ওদেহ (১৯৬২ সালে জন্মগ্রহণ করেন), ফিলিস্তিনি-আমেরিকান শিক্ষিকা, নন-ফিকশন লেখিকা 
* সুসান আবুলহওয়া (জন্ম ১৯৭০), ফিলিস্তিন-আমেরিকার সেরা বিক্রি উপন্যাসিক, মানবাধিকার কর্মী, *জেনিনে সকালের* লেখিকা 
* সামিরা আজম (১৯২৭-১৯৬৭), ছোট গল্প লেখিকা, সম্প্রচারক, অনুবাদক, রাজনৈতিক কর্মী
* লিয়ানা বদর (জন্ম ১৯৫০), উপন্যাসিক, ছোট গল্প লেখিকা 
* ইবতিসাম বারাকাত, প্যালেস্টাইন-আমেরিকান স্মৃতিকথাবিদ, কবি, শিক্ষাবিদ, *টাস্টিং দ্য স্কাইয* *: প্যালেস্টাইন চাইল্ডহুড* (২০০৭) বইয়ের লেখিকা
* সেলমা দাব্বাঘ (জন্ম ১৯৭০), ফিলিস্তিনের উপর ক্ষমতাধর ব্রিটিশ ফিলিস্তিনি সংক্ষিপ্ত গল্প লেখিকা, উপন্যাসিক, নাট্যকার
* লায়লা এল-হাদ্দাদ (জন্ম ১৯৭৮), কুয়েতের জন্মগ্রহণকারী ফিলিস্তিনি সাংবাদিক, নন-ফিকশন লেখিকা 
* নূর ইরাকাত, সমসাময়িক প্যালেস্টাইন-আমেরিকান আইনি স্কলার
* নাজওয়া কওয়ার ফারাহ (জন্ম ১৯২৩), শিক্ষিকা, ছোট গল্প লেখিকা, নাট্যকার, শিশুতোষ লেখিকা, উপন্যাসিক 
* লেলা ফার্সখ (জন্ম ১৯৬৭), নন-ফিকশন লেখিকা, শিক্ষক
* আসমা আল-গুল (জন্ম ১৯৮২), সাংবাদিক
* সুহির হামাদ (জন্ম ১৯৭৩), ফিলিস্তিন-আমেরিকান কবি, নন-ফিকশন লেখিকা 
* নাদিয়া হিজাব (ফল। ১৯৮৮), সিরিয়ায় জন্মগ্রহণকারী ফিলিস্তিনি বিশ্লেষক, সাংবাদিক, মার্কিন যুক্তরাষ্ট্রে বসবাস করছেন 
* হুজামা হাবিয়েব (জন্ম ১৯৬৫), কুয়েতি-জন্মগ্রহণকারী ফিলিস্তিনি ঔপন্যাসিক, ছোট গল্প লেখিকা, কলাম লেখিকা, কবি এবং অনুবাদক
* অ্যানিমেয়ারি জাকির (জন্ম ১৯৭৪), চলচ্চিত্র নির্মাতা, কবি 
* সালমা জয়িউসি (জন্ম ১৯২৬), জর্ডান-ফিলিস্তিনি কবি, অনুবাদক 
* রুলা জেবারেল (জন্ম ১৯৭৩), সাংবাদিক, উপন্যাসিক, চিত্রনাট্যকার
* ঘাদা কর্মী (জন্ম ১৯৩৯), ঔষধ ডাক্তার, নন-ফিকশন লেখিকা, কলাম লেখিকা 
* সাহার খলিফ (জন্ম ১৯৪২), ঔপন্যাসিক, নারীবাদী 
* দিমা খাতিব (জন্ম ১৯৭১), সাংবাদিক
* রোসমেয়ার সাইদ জহলান (১৯৩৭-২০০৬), ফিলিস্তিনি-আমেরিকান ইতিহাসবিদ, লেখিকা, নন-ফিকশন লেখিকা 
* শেরি হুসেনী শহীদ (১৯২২ -২০০৮), সূচিকর্ম প্রকল্প নেতা, অস্পষ্ট লেখিকা 
* দিমা শেহাবি (জন্ম ১৯৭০), ফিলিস্তিনি-আমেরিকান কবি
* রেমন্ডা তৌল (জন্ম ১৯৪০), সাংবাদিক, কবি 
* ফাদওয়া তোকান (১৯১৭-২০০৩), প্রশংসিত কবি, আত্মজীবনী
* মে জিয়াডে (১৮৮৬-১৯৪১), লেবানন-ফিলিস্তিনি কবি, লেখিকা, সাংবাদিক, স্যালনবাদী, অনুবাদক

## তথ্যসূত্র

বিষয়শ্রেণী:ফিলিস্তিন সম্পর্কিত তালিকা
বিষয়শ্রেণী:লেখিকা

লেখিকাদের তালিকা
বিষয়শ্রেণী:ফিলিস্তিনি লেখিকা
আলজেরীয় লেখিকাদের তালিকা

এটি আলজেরিয়ায় জন্মগ্রহণকারী বা সেই দেশের সাথে ঘনিষ্ঠভাবে জড়িত **নারী লেখিকাদের** একটি **তালিকা** ।

## তালিকা

* নোরা অ্যাকভাল (জন্ম ১৯৫৩), লোক গল্প লেখিকা
* ফাদমা আইত মনসুর (৮৮২-১৯৬৭), আত্মজীবনী
* তাওস আম্রচে (১৯১৩-১৯৭৬), উপন্যাসিক, গায়ক, প্রথম আলজেরীয় নারী উপন্যাস প্রকাশ করেন
* লেইল আওচাল (জন্ম ১৯৩৬), ফরাসি জন্মগ্রহণকারী আলজেরিয়ার লেখিকা, আত্মজীবনী লেখিকা
* যমিন বাছির (জন্ম ১৯৫৪), চিত্রনাট্যকার, চলচ্চিত্র পরিচালক ড
* সামিরা বেলিল ( ১৯৭২ -২০০৪ ), আলজেরিয়ার জন্মগ্রহণকারী ফরাসি নারীবাদী, আত্মজীবনী লেখিকা
* নাসির বেলৌলা (জন্ম ১৯৬১), নারীবাদী সাংবাদিক, উপন্যাসিক, কবি, ফরাসি ভাষায় লেখেন
* মরিয়ম বেন (১৯২৮-২০০১), কর্মী, উপন্যাসিক, কবি, এবং চিত্রশিল্পী।
* লতিফা বেন মনসুর (জন্ম ১ ৯ ৫০), উপন্যাসিক, নাট্যকার, ছোট গল্প লেখিকা, ভাষাবিদ
* নুরিয়া বেনঘবিত-রেমাউন (জন্ম ১৯৫২), সমাজবিজ্ঞানী, রাজনীতিক, অ-কথাসাহিত্য লেখিকা
* খাদিজা বেঙ্গুএন্না (জন্ম ১৯৬৫), সাংবাদিক, আল জাজিরা টেলিভিশন উপস্থাপক
* বার্তে বেনিচৌ-আবোলকার (১৮৮৮-১৯ ৪২), আলজেরিয়ার প্রথম ইহুদি নারী প্রকাশিত হবে
* মাইসা বে (জন্ম ১৯৫০), শিক্ষিকা, ছোট গল্প লেখিকা, উপন্যাসিক
* মারি কার্ডিনাল (১৯২৯-২০০১), সেরা বিক্রি উপন্যাসিক, চলচ্চিত্র অভিনেত্রী
* চরিন্নে ছেভাল্লিয়ের (জন্ম ১৯৩৫), ইতিহাসবিদ, উপন্যাসিক
* ল্যন্দা ছউইতেন ( ২০১২), ফরাসি ভাষা লেখিকা, শিক্ষিকা
* হেলেন সিক্সাস (জন্ম ১৯৩৭), শিক্ষিকা, উপন্যাসিক, কবি, নাট্যকার, দার্শনিক, সমালোচক, নারীবাদী লেখিকা
* আসিয়া দিজবার (১৯৩৬-২০১৫), ফাতিমা-জোহরা ইমালয়েনের কলামের নাম , উপন্যাসিক, অনুবাদক, চলচ্চিত্র নির্মাতা
* রাবিয়া জেলটি (জন্ম ১৯৫৪), কবি, উপন্যাস লেখিকা, আরবিতে লেখেন
* ফধিলা এল ফারুক (জন্ম ১৯৬৭), সাংবাদিক, উপন্যাসিক
* ফাতিমা গাল্লাইরে (জন্ম ১৯৪৪), ফ্রাঙ্কো-আলজেরিয়ার নাট্যকার, ছোট গল্প লেখিকা
* সালিম গাঝালী (জন্ম ১৯৫৮), প্রশংসিত সাংবাদিক, নারী অধিকার কর্মী
* আনা গ্রেচি (১৯৩১-১৯৬৬), কবি
* মিমি হাফিদা (জন্ম ১৯৬৫), কবি, সাংবাদিক, ভিজ্যুয়াল শিল্পী
* দজনেট ল্যাচমেট (জন্ম ১৯৪৮), উপন্যাসিক ও অভিনেত্রী
* আইকা লেমসাইন (জন্ম ১৯৪২), ফ্রেঞ্চ ভাষা লেখিকা এবং নারী অধিকার কর্মী
* লেইলা মারউইন (জন্ম ১ ৯ ৬০), সাংবাদিক, সৃজনশীল লেখিকা
* মালিকা মোকেদেম (জন্ম ১৯৪৯), প্রশংসিত উপন্যাসিক
* আহমদ মোস্তেঘেনিমি, ১৯৭০ সাল থেকে কবি, উপন্যাসিক, সর্বাধিক বহুল প্রচারিত মহিলা আরবি ভাষার লেখিকা
* সামিরা নেগ্রোচে (জন্ম ১৯৮০), মেডিক্যাল ডাক্তার, কবি
* লেইলা সেববার (জন্ম ১৯৪১), উপন্যাসিক, লেখিকা, ভ্রমণ লেখিকা, সমালোচক, ছোট গল্প লেখিকা, শিক্ষাবিদ
* ওয়াসাইল তমজালি (জন্ম ১৯৪১), আইনজীবী, নন-ফিকশন নারীবাদী লেখিকা
* জুহুর ওয়ানসি (জন্ম ১৯৩৭), আরবি ভাষার সংক্ষিপ্ত গল্প লেখিকা, সাংবাদিক সম্পাদক, রাজনীতিবিদ
* মার্সে ওলিনস্কি (জন্ম ১৯৪৩), আলজেরিয়ার জন্মগ্রহণকারী ফরাসি সাংবাদিক, উপন্যাসিক
* ফাতেমা জোহরা জমৌম (জন্ম ১৯৬৭), লেখিকা, চলচ্চিত্র নির্মাতা, শিক্ষিকা

## তথ্যসূত্র
আসমা মনসৌর

**আসমা মনসৌর** (আরবি:أسماء منصور) হলেন একজন তিউনিসীয় উদ্যোক্তা ও নারী অধিকার কর্মী।

## জীবনী
তিউনিসিয়ার এক রক্ষণশীল পরিবারে জন্ম হওয়া আসমা মনসৌর ছোটবেলা থেকেই বাবা মায়ের কঠোর শাসনে বেড়ে ওঠেন। পনের বছর বয়স থেকে তিনি তিউনিসিয়ার সমাজে নারীর অবস্থান নিয়ে লেখালেখি শুরু করেন। লেখালেখি শুরু করলেও তিনি পড়াশোনা চালিয়ে গিয়েছেন এবং ২০১০ সালে তিউনিসিয়ার মানৌবা বিশ্ববিদ্যালয় থেকে স্নাতক হন। ২০১৩ সালে তিনি স্নাতকোত্তর ডিগ্রি লাভ করেন।

ছাত্রাবস্থাতেই তিনি বিভিন্ন সংগঠনের নেতৃত্বে নিয়োজিত ছিলেন। তিনি ছাত্রাবস্থায় পিপলস মুভমেন্ট ফর হিউম্যান রাইটস লার্নিং নামে একটি মানবাধিকার সংগঠন প্রতিষ্ঠা করেছিলেন। সংগঠনটি তিউনিসীয় নাগরিকদের মানবাধিকার নিয়ে কাজ করত।

জাপান সফরের পর তিনি সেখানে সামাজিক উদ্যোগের প্রভাব তাকে আকর্ষণ করে। ২০১১ সালে তিনি হাতেম মাহবৌলি ও সারাহ তৌমির সাথে তিউনিসীয় সামাজিক উদ্যোগ কেন্দ্র প্রতিষ্ঠা করেন, যা দেশটিতে সামাজিক উদ্যোগ নিয়ে কাজ করে চলেছে।

## পুরস্কার ও সম্মাননা
২০১৪ সালে তিনি *বিবিসি ১০০ নারী* র তালিকায় স্থান পেয়েছিলেন। ২০১৬ সালের জুন মাসে তাকে আফ্রিকার ৪২ জন নবধারা প্রবর্তকদের মাঝে তাকে তিন নম্বরে রেখেছিল *ভেঞ্চারস আফ্রিকা* নামের একটি সাময়িকী।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বিবিসি ১০০ নারী
বিষয়শ্রেণী:১৯৯০-এর দশকে জন্ম
বিষয়শ্রেণী:তিউনিসীয় নারী
বিষয়শ্রেণী:নারী ব্যবসায়িক নির্বাহী
লক্ষ্মি ভেনু

**লক্ষ্মী ভেঙ্গু** সুন্দরম ক্লেটনের যুগ্ম ব্যবস্থাপনা পরিচালক। তিনি বিশিষ্ট ভারতীয় ব্যবসায়ি পরিবারের একজন সদস্য।

## পটভূমি এবং শিক্ষা
লক্ষ্মী দক্ষিণ ভারতের ব্রাহ্মণ পরিবারে জন্মগ্রহণ করেন। তার পিতা হলেন ভেনু শ্রীনিবাসন ও মাতা মল্লিকা শ্রীনিবাস। লক্ষ্মীর বাবা-মা উভয়ই পৃথক বানিজ্জিক সাম্রাজ্য পরিচালনা করেন, যা তারা তাদের নিজ নিজ পিতৃপুরুষদের কাছ থেকে উত্তরাধিকার সূত্রে পেয়েছেন। ভেনু শ্রীনিবাসন তার পিতামহ দ্বারা প্রতিষ্ঠিত টিভিএস গ্রুপ (সুন্দরম-ক্লেটন গ্রুপ) পরিচালনা করেন, অন্যদিকে মল্লিকা শ্রীনিবাসন তার পিতা এ. সিভাসাইলাম দ্বারা প্রতিষ্ঠিত আমলগ্যামেশনস গ্রুপ ( টিএএফই গ্রুপ ) পরিচালনা করেন।

লক্ষ্মীর এক ভাই রয়েছে, নাম সুদর্শন ভেনু। লক্ষ্মী চেন্নাইয়ে বড় হয়েছেন এবং আদয়ারের সিশয়া স্কুলে পড়েছেন। তিনি ইয়েল বিশ্ববিদ্যালয়  থেকে অর্থনীতিতে তার ডিগ্রি অর্জন করেন এবং তারপরে ওয়ারউইক বিশ্ববিদ্যালয় থেকে প্রকৌশল ব্যবস্থাপনায় ডক্টরেট করেন।

## পেশা
তিনি একটি বড় শিল্প পরিবারে জন্মগ্রহণ করেন। অল্প বয়সে লক্ষ্মী সুন্দরম ক্লেটন-এর যুগ্ম ব্যবস্থাপনা পরিচালক নিযুক্ত হন। 

## ব্যক্তিগত জীবন
লক্ষ্মী এখন পর্যন্ত দুবার বিয়ে করেছেন। ২০১১ সালে, তিনি ইনফোসিসের প্রতিষ্ঠাতা এনআর নারায়ণ মূর্তি ও সুধা মূর্তির ছেলে রোহান মুর্তি কে বিয়ে করেছিলেন।

মার্চ ২০১৮ সালে, ঘোষণা করা হয় যে লক্ষ্মী যোধপুরে অনুষ্ঠিত একটি ব্যক্তিগত অনুষ্ঠানের মধ্যে দিয়ে মহেশ গোগিনেনিকে বিয়ে করেছেন। মহেশ গোগিনেনি হলেন এন. জি. রাঙ্গার নাতি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৩-এ জন্ম
বিষয়শ্রেণী:চেন্নাইয়ের ব্যবসায়ী
বিষয়শ্রেণী:তামিলনাড়ুর নারী ব্যবসায়ী
বিষয়শ্রেণী:ভারতীয় নারী প্রধান নির্বাহী
বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টিভিএস গ্রুপ
বিষয়শ্রেণী:ভারতীয় প্রধান নির্বাহী
রতনলাল ব্রহ্মচারী

**রতনলাল ব্রহ্মচারী** ( ) একজন প্রথিতযশা বায়ো কেমিস্ট ও ভারতে টাইগার ফেরোমন নিয়ে গবেষণার করার পথিকৃৎ। তিনি ফেরোমন নিয়ে গবেষণার জন্য বিখ্যাত হলেও তার শিক্ষাজীবন পদার্থবিদ্যার মহাকাশ বিজ্ঞান শাখার মধ্যে দিয়ে ত্বরান্বিত হয়েছিল। তিনি সত্যেন্দ্রনাথ বসুর নির্দেশনায় মহাকাশ বিজ্ঞান নিয়ে পড়াশোনা করেন। তিনি প্রায় পঞ্চাশ বছর ধরে টাইগার ফেরোমেনের উপর বাঘেদের স্বভাব বৈশিষ্ট্যের উপর গবেষণা করেছেন। এছাড়া আরো নানা ধরনের জীবের উপরেও তিনি গবেষণা করেছেন, শুধু তাই নয় তিনি গবেষণার জন্য আফ্রিকায় চোদ্দ বছর কাটিয়েছেন। ছাড়াও তিনি আমাজন অঞ্চলের গঠন বৈচিত্র নিয়ে গবেষণা করেছেন, ইন্দোনেশিয়ায় প্রথিতযশা পতঙ্গ বিজ্ঞানী গোপাল চন্দ্র ভট্টাচার্যের সাথে গবেষণাও করেছেন।

তিনি ১৩ ফেব্রুয়ারি ২০১৮ কলকাতার একটি বেসরকারি নার্সিং হোম কিছুদিন নিউমোনিয়া রোগ ভোগের পরে মারা যায়। তিনি চিকিৎসা বিজ্ঞানে গবেষণার জন্য মরণোত্তর দেহ দান করেছিলেন তাই তার মৃত্যুর পর আর.জি. কর হাসপাতালে দেহ দান করা হয়।
## প্রথম জীবন
রতনলাল ব্রহ্মচারী ১৯৩২ সালে অবিভক্ত বাংলার ঢাকা জেলায় বাঙালি হিন্দু পরিবারের জন্মগ্রহণ করেন। 
তিনি তার প্রাথমিক শিক্ষা কলকাতা ঢাকা এবং হাম্বারগ শহরে করেন। তিনি ছিলেন জ্যোতির্বিজ্ঞানী। ভারতের তাত্ত্বিক পদার্থবিদ্যার বিখ্যাত বিজ্ঞানী সত্যেন্দ্রনাথ বসুর ছাত্র ছিলেন। যদিও ৯৬০ সালে তিনি জীববিদ্যায় উৎসাহী হন, এবং মলিকুলার এমব্রায়োলজি বিষয়ে মৌলিক গবেষণা করেছেন। জীবদেহে ফেরোমেনের ভূমিকা নিয়ে ইন্ডিয়ান স্ট্যাটিস্টিক্যাল ইনস্টিটিউট পড়াশোনা করেন।

প্রায় এক দশক Relativistic ফিল্ড থিওরিতে কাজ করার পরে তিনি ইন্ডিয়ান স্ট্যাটিস্টিক্যাল ইনস্টিটিউট ১৯৫৭ সালে প্রফেসর হিসেবে যোগ দেন এবং প্রাণিবিদ্যা বিভাগের গবেষণা করেন। ভারত ছাড়াও তিনি ইতালি ফ্রান্স এবং ইউরোপের বিভিন্ন দেশে বৃহত্তর ভাবে গবেষণা করেছেন।

## তথ্যসূত্র

বিষয়শ্রেণী:ভারতীয় প্রাণরসায়নবিদ
বিষয়শ্রেণী:১৯৩২-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ঢাকার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার বিজ্ঞানী
পল বেটনি

**পল বেটনি** (জন্ম মে ২৭ ১৯৭১) হলেন একজন ইংরেজ অভিনেতা। তিনি মার্ভেল সিনেম্যাটিক ইউনিভার্সে জে.এ.আর.ভি.আই.এস (জার্ভিস) হিসেবে কণ্ঠ অভিনয় এবং ভিশন হিসেবে অভিনয়ের জন্য জনপ্রিয়, যার মধ্যে বিশেষভাবে রয়েছে *[[আয়রন ম্যান (২০০৮-এর চলচ্চিত্র)|আয়রন ম্যান]]* (২০০৮), *[[আয়রন ম্যান ২]]* (২০১০), *[[দি অ্যাভেঞ্জার্স (২০১২-এর চলচ্চিত্র)|দি অ্যাভেঞ্জার্স]]* (২০১২), *[[আয়রন ম্যান ৩]]* (২০১৩), *[[অ্যাভেঞ্জার্স: এজ অব আলট্রন]]* (২০১৫), *[[ক্যাপ্টেন আমেরিকা: সিভিল ওয়ার]]* (২০১৬), *[[অ্যাভেঞ্জার্স: ইনফিনিটি ওয়ার]]* (২০১৮) চলচ্চিত্র। তিনি মূলধারার দর্শকের মনোযোগে পড়েন যখন তিনি *[[গ্যাংস্টার নং. ১]]* (২০০০) এবং পরিচালক ব্রায়ান হেলগেলেন্ডের চলচ্চিত্র *[[আ নাইট'স টেইল]]* (২০০১)-এ আবির্ভাব হন।

## তথ্যসূত্র

## বহিঃসংযোগ

*
*

বিষয়শ্রেণী:১৯৭১-এ জন্ম
বিষয়শ্রেণী:লন্ডনের অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ব্রিটিশ অভিনেতা
বিষয়শ্রেণী:২১শ শতাব্দীর ব্রিটিশ অভিনেতা
বিষয়শ্রেণী:অডিওবই পাঠক
বিষয়শ্রেণী:ইংরেজ নাস্তিক
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ কণ্ঠাভিনেতা
বিষয়শ্রেণী:প্রাক্তন রোমান ক্যাথলিক
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
লেডি হায়দারী ক্লাব

[থাম্ব| ১৯৫২ সালে [এলিয়ানর রুজভেল্ট লেডি হায়দারী ক্লাবে বক্তব্য দিচ্ছেন ]]
**লেডি হায়দারি ক্লাব** (১৯২৯) হলো ভারতের হায়দ্রাবাদ প্রদেশের মহিলাদের একটি অভিজাত ক্লাব। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো।

## ইতিহাস
১৯২৯ সালে আমিনা হায়দারির মাধ্যমে লেডি হায়দারী ক্লাব শুরু হয়। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। আমিনা হায়দারী হলেন স্যার আকবর হায়দারীর স্ত্রী। তিনি নিজামের নির্বাহী পরিষদের সভাপতি ছিলেন। এই ক্লাবটি ভারতীয় ও ব্রিটিশ নারী এবং হায়দ্রাবাদ মহিলা সমিতি ক্লাব কর্তৃক ব্যবহৃত হয়। 

১৯৫২ সালে ক্লাবটিতে সামাজিক কর্মীদের নিয়ে একটি সম্মেলন অনুষ্ঠিত হয়। এই সম্মেলনে বক্তব্য দিতে আসেন এলিয়ানর রুজভেল্ট।

## অবকাঠামো
ক্লাব ভবনটির নকশা করেন জেইন ইয়ার জং। এতে একটি বিশেষ প্রবেশদ্বার ছিলো যা পর্দাযুক্ত নারীদের গাড়ী প্রবেশ ও বের হতে পারতো, কিন্তু লোকজন তা দেখতে পেতো না। বড় প্রবেশদ্বারের পরে ছিলো কক্ষ এবং হলরুম। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। ক্লাব একবার দরিদ্রদের জন্য একটি স্কুল চালু করেছিলো। সেখানে উর্দু, তেলুগু এবং ইংরেজি ভাষার বইবিশিষ্ট একটি গ্রন্থাগার ছিল। 

## বর্তমান
ক্লাবের ভবনটি ১৯৮৬ সালে গান্ধী মেডিকেল কলেজের অংশ হিসাবে সংযুক্ত করা হয়। কলেজ কর্তৃপক্ষ মনে করেছিলো যে ক্লাবটি যে স্থানে অবস্থিত ছিলো, তা যথাযথ নয়। তাছাড়া ক্লাবটিও তার ভবনকে কলেজের ব্যবহার করার অনুমতি দেয়। ২০১১ সালে ক্লাবটির সদস্য ছিলেন ১২০ জন। সদস্যদের জন্য এর ভবন সংস্কারের প্রয়োজন ছিল।

## উল্লেখযোগ্য সদস্য

* আমিনা হায়দারী, স্যার আকবর হায়দারীর স্ত্রী, হায়দ্রাবাদের প্রধান মন্ত্রী  
* রাজকুমারী নিলুফার, নিজাম রাজ পরিবারের রাজকুমারী

## তথ্যসূত্র

বিষয়শ্রেণী:হায়দ্রাবাদ রাজ্য
বিষয়শ্রেণী:১৯২৯-এ ভারতে প্রতিষ্ঠিত
বিষয়শ্রেণী:ভারত ভিত্তিক নারী সংগঠন
আয়েশা বেদোরা চৌধুরী

**আয়েশা বেদোরা চৌধুরী** (১৯৩৫ – ১৯৭১) একজন বাংলাদেশী ডাক্তার, যিনি বাংলাদেশের স্বাধীনতা যুদ্ধে নিহত হন। তিনি বাংলাদেশের অন্যতম শহীদ বুদ্ধিজীবী।

## প্রথম জীবন
আয়েশা বেদোরা চৌধুরী ১৯৩৫ সালের ৬ এপ্রিল তৎকালীন ব্রিটিশ ভারতের কলকাতায় (বর্তমানে পশ্চিমবঙ্গ) জন্মগ্রহণ করেন। তার বাবা ইমাদউদ্দীন চৌধুরী ও মা কানিজ ফাতেমা মাহমুদ। তিনি ১৯৫১ সালে কলকাতার ভিক্টোরিয়া ইনস্টিটিউশন থেকে স্নাতক পাশ করেন। তিনি কলকাতা ন্যাশনাল মেডিকেল কলেজে এমবিবিএস অধ্যয়ন শুরু করেন এবং ১৯৫৬ সালে স্নাতক পাশ করেন। অসাধারণ একাডেমিক কৃতিত্বের জন্য তিনি দুটি স্বর্ণপদক পেয়েছিলেন। ছাত্রজীবনে তিনি বাম ধারার রাজনীতি সঙ্গে জড়িত ছিলেন।

## পেশা
আয়েশা বেদোরা চৌধুরীর সর্বপ্রথম চাকরি করেন ভারতের আসামের গুয়াহাটির একটি সরকারি হাসপাতালে। তারপর তিনি দেশত্যাগ করে পূর্ব পাকিস্তানের ঢাকায় চলে যান এবং ঢাকা মেডিকেল কলেজ ও হাসপাতালে যোগ দেন। তিনি স্টেট ব্যাংক অব পাকিস্তানে মেডিকেল অফিসার হিসেবেও কাজ করেন। ১৯৭১ সালের ২৫ মার্চের পর বাংলাদেশের স্বাধীনতা যুদ্ধ শুরু হলে, তিনি মুক্তিযোদ্ধাদের চিকিৎসা প্রদান করতেন এবং তাদের আশ্রয় দিতেন।

## মৃত্যু
১৯৭১ সালের ১৬ ডিসেম্বর পাকিস্তানি বাহিনী ভারতীয় সশস্ত্র বাহিনী ও মুক্তিবাহিনীর কাছে আত্মসমর্পণ করে। সেই দিন তিনি ধানমন্ডি-১৮ এ শেখ মুজিবুর রহমানের বাসায় গিয়েছিলেন। সেটি শেখ মুজিবের ব্যক্তিগত বাসভবন ছিল। এই বাড়িতে শেখ মুজিবুর রহমানের স্ত্রী বেগম ফজিলাতুন্নেসা ও তাদের দুই মেয়ে শেখ রেহানা ও শেখ হাসিনা বাস করতেন। যখন আয়েশা বেদোরার গাড়ি বাসার গেটের কাছে আসে, তখন পাকিস্তানি সৈন্যদের একটা দল সেখানে অবস্থান করছিল এবং তারা জানতো না যে পাকিস্তান বাহিনী আত্মসমর্পণ করেছে। তারা গাড়ি লক্ষ্য করে গুলি ছুড়ে। গুলিবিদ্ধ অবস্থায় আয়েশা বেদোরা চৌধুরীর মৃত্যু হয়।

## তথ্যসূত্র

বিষয়শ্রেণী:কলকাতার ব্যক্তি
বিষয়শ্রেণী:বাংলাদেশী চিকিৎসক
বিষয়শ্রেণী:১৯৭১-এ মৃত্যু
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
অ্যাগনেস আতিম আপেয়া

**অ্যাগনেস আতিম আপেয়া** হলেন উগান্ডার একজন সামাজিক উদ্যোক্তা। ২০১৭ সালে তিনি *বিবিসি ১০০ নারী* র তালিকায় স্থান পেয়েছিলেন।

## জীবনী
অ্যাগনেস আতিম আপেয়া উগান্ডার মার্টয়ার্স বিশ্ববিদ্যালয় থেকে স্নাতকোত্তর করার পর যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি লাভ করেন।

তিনি উগান্ডায় স্থানীয় সরকার অর্থায়ন কমিশনের প্রধান হিসেবে দায়িত্ব পালন করছেন। এছাড়াও তিনি হোপ ডেভেলপমেন্ট ইনিশিয়েটিভের প্রতিষ্ঠাতা এবং সিইও। হোপ ডেভেলপমেন্ট ইনিশিয়েটিভ দেশটির নারী খামারিদের মাঝে ধান উৎপাদন প্রসারে কাজ করে যাচ্ছে। তার প্রতিষ্ঠানের এহেন কর্মকাণ্ডের দরুন তাকে "ধান মাতা" বলে অভিহিত করা হয়ে থাকে। হোপ ডেভেলপমেন্ট ইনশিয়েটিভ ধান ছাড়াও ভেজিটেবল অয়েল ও কাসাভা পণ্য নিয়েও কাজ করে চলেছে।

## সম্মাননা
২০১৭ সালে তাকে *বিবিসি ১০০ নারী* র তালিকায় স্থান দেওয়া হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বিবিসি ১০০ নারী
বিষয়শ্রেণী:সামাজিক উদ্যোক্তা
বিষয়শ্রেণী:নারী প্রধান নির্বাহী
বিষয়শ্রেণী:রিডিং বিশ্ববিদ্যালয়ের প্রাক্তন শিক্ষার্থী